
	Latvijas Republika                                            
Jelgavas valstspilsētas pašvaldības dome

Lielā iela 11, Jelgava, LV-3001, Latvija
tālrunis: 63005531, 63005538, e-pasts: pasts@jelgava.lv



IZDOTI
ar Jelgavas valstspilsētas pašvaldības domes 
2026. gada 27. augusta lēmumu Nr.13/19

NOTEIKUMI

“Jelgavas valstspilsētas pašvaldības dibināto izglītības iestāžu vadītāju profesionālās darbības novērtēšanas un augstākas mēneša darba algas likmes noteikšanas kārtība”

Izdoti saskaņā ar Pašvaldību likuma 10. panta pirmās daļas 21. punktu, Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” 9. punktu

I. Vispārīgie jautājumi 
1. Noteikumi nosaka kārtību un kritērijus, kādā novērtē Jelgavas valstspilsētas pašvaldības (turpmāk – pašvaldība) dibinātas vispārējās izglītības, profesionālās izglītības, interešu izglītības un profesionālās ievirzes izglītības iestādes vadītāja (turpmāk – izglītības iestādes vadītājs) profesionālo darbību (turpmāk – izglītības iestādes vadītāja novērtēšana) un nosaka augstāku mēneša darba algas likmi. 
2. Izglītības iestādes vadītāja novērtēšanas mērķis ir izvērtēt izglītības iestādes vadītāja personīgo ieguldījumu izglītības iestādes attīstībā, darba intensitāti un izvirzīto mērķu un prioritāšu sasniegšanu.

II. Izglītības iestādes vadītāja novērtēšanas organizēšana un periods

3. Izglītības iestādes vadītāja novērtēšanu veic pašvaldības izpilddirektora vietnieka izveidota Jelgavas valstspilsētas pašvaldības izglītības iestāžu vadītāju profesionālās darbības novērtēšanas komisija (turpmāk – Komisija) ne mazāk kā 5 (piecu) locekļu sastāvā. Komisijas sekretārs nav Komisijas loceklis un nepiedalās lēmumu pieņemšanā.
4. Komisija ir lemttiesīga, ja tajā piedalās vairāk nekā puse no Komisijas locekļiem. Komisija lēmumu pieņem ar klātesošo Komisijas locekļu balsu vairākumu. Ja balsis sadalās vienādi, izšķirošā ir Komisijas priekšsēdētāja balss.
5. Komisijas sēdi protokolē. Protokolu paraksta Komisijas priekšsēdētājs un Komisijas sekretārs.
6. Komisija izglītības iestādes vadītāja novērtēšanu veic vienu reizi gadā, lai novērtētu izglītības iestādes vadītājam vērtēšanas periodam noteikto profesionālās darbības mērķu un sasniedzamo rezultātu sasniegšanu, noteiktu izglītības iestādes vadītāja profesionālās darbības pilnveides vajadzības, nepieciešamo Izglītības pārvaldes vai Sporta servisa centra atbalstu, izglītības iestādes vadītāja profesionālās darbības mērķus nākamajam vērtēšanas periodam, kā arī lai izvērtētu izglītības iestādes vadītāja  darba intensitāti un personīgo ieguldījumu izglītības iestādes attīstībā, piemērojamās augstākas mēneša darba algas likmes noteikšanai.
7. Izglītības iestādes vadītāja novērtēšanas periods ir iepriekšējais mācību gads. Veicot izglītības iestādes vadītāja pirmo novērtēšanu pēc stāšanās amatā, Komisija novērtē izglītības iestādes vadītāja darbību periodā no stāšanās dienas amatā līdz novērtēšanas dienai. Ārpuskārtas novērtēšanas periodu nosaka Komisija.
III. Izglītības iestādes vadītāja novērtēšanas un profesionālās darbības mērķu noteikšanas kārtība
8. Izglītības iestāžu vadītāju novērtēšanu veic Komisijas noteiktajā periodā, nodrošinot, ka Komisijas vērtējums tiek noteikts pirms dibinātāja lēmuma par izglītības iestādes vadītājam piemērojamo augstākas mēneša darba algas likmi.
9. Izglītības iestādes vadītāja novērtēšana ietver:
9.1. izglītības iestādes vadītāja pašvērtējuma iesniegšanu;
9.2. Komisijas iepazīšanos ar izglītības iestādes vadītāja pašvērtējumu;
9.3. profesionālās pārrunas ar izglītības iestādes vadītāju;
9.4. Komisijas galīgā vērtējuma noteikšanu.
10. Komisija informē izglītības iestādes vadītāju par pašvērtējuma iesniegšanas termiņu, profesionālo pārrunu norises laiku un izglītības iestādes vadītāja novērtēšanai nepieciešamo informāciju.
11. Izglītības iestādes vadītājs Komisijas noteiktajā termiņā iesniedz Komisijas sekretāram pašvērtējumu atbilstoši noteiktajiem kritērijiem (Pielikums).
12. Pēc izglītības iestādes vadītāja pašvērtējuma izskatīšanas Komisija organizē profesionālās pārrunas ar izglītības iestādes vadītāju. Nepieciešamības gadījumā pārrunās Komisija var pieaicināt citus speciālistus.
13. Profesionālo pārrunu laikā:
13.1. vērtē dibinātāja noteikto profesionālās darbības mērķu izpildi vērtēšanas periodā;
13.2. definē izglītības iestādes vadītāja stiprās puses un pilnveidojamās kompetences;
13.3. nosaka izglītības iestādes vadītājam ne vairāk kā 3 (trīs) profesionālās darbības mērķus un prioritātes nākamajam vērtēšanas periodam, ņemot vērā Jelgavas valstspilsētas izglītības ekosistēmas attīstības stratēģiju 2026.-2034.gadam (turpmāk – Stratēģija), izglītības iestādes attīstības plānu, iepriekšējā novērtējuma rezultātus un izglītības iestādes attīstības vajadzības;
13.4. nosaka izglītības iestādes vadītājam nepieciešamo Izglītības pārvaldes vai Sporta servisa centra atbalstu.
14. Komisija pēc profesionālajām pārrunām nosaka izglītības iestādes vadītāja galīgo vērtējumu. Komisija punktus piešķir atbilstoši  noteiktajiem kritērijiem (Pielikums), ņemot vērā pašvērtējumā un profesionālajās pārrunās iegūto informāciju.
15. Izglītības iestādes vadītāju ar Komisijas galīgo vērtējumu iepazīstina ne vēlāk kā 5 (piecu) darbdienu laikā pēc tā noteikšanas. Izglītības iestādes vadītājs ar parakstu apliecina iepazīšanos ar vērtējumu.
IV. Augstākas mēneša darba algas likmes noteikšana izglītības iestādes vadītājam
16. Komisija atbilstoši izglītības iestādes vadītāja novērtējumam nosaka zemākās mēneša darba algas likmes palielinājumu procentos saskaņā ar šo noteikumu Pielikuma II sadaļu. 
17. Ja izglītības iestādes vadītāja novērtēšanā iegūto punktu skaits ir mazāks par noteikumu Pielikuma II sadaļā noteikto minimālo punktu skaitu, izglītības iestādes vadītājam mēneša darba algas likmes palielinājumu nepiemēro.
18. Ja izglītības iestādes vadītājam vērtēšanas periodā saskaņā ar Darba likuma 90. pantu ir izteikta rakstveida piezīme vai rājiens un tas līdz Komisijas galīgā vērtējuma noteikšanas dienai nav atcelts, vadītāja profesionālās darbības novērtēšanu veic šajos noteikumos noteiktajā kārtībā, bet zemākās mēneša darba algas likmes palielinājumu nepiemēro.
19. Pašvaldības dome, atbilstoši Komisijas novērtējumam, apstiprina izglītības iestādes vadītāja augstāku mēneša darba algas likmi laika posmam no 1. septembra līdz nākamā gada 31. augustam.
V. Augstākas mēneša darba algas likmes noteikšana izglītības iestādes vadītājam stājoties amatā
20. Izglītības iestādes vadītājam stājoties amatā līdz pirmajai izglītības iestādes vadītāja novērtēšanai, piemēro normatīvajā aktā par pedagogu darba samaksu izglītības iestādes vadītājam noteiktajai zemākajai mēneša darba algas likmei palielinājumu procentos, ņemot vērā pedagoģiskā darba stāžu:
20.2. ja pedagoģiskā darba stāžs ir no 3 līdz 6 gadiem, piemēro 5 procentu palielinājumu;
20.3. ja pedagoģiskā darba stāžs ir no 7 līdz 10 gadiem, piemēro 10 procentu palielinājumu;
20.4. ja pedagoģiskā darba stāžs ir 11 gadi vai vairāk, piemēro 15 procentu palielinājumu.
21. Izglītības iestādes vadītāja pedagoģiskā darba stāžu nosaka uz dienu, kad izglītības iestādes vadītājs stājas amatā, pamatojoties uz izglītības iestādes vadītāja iesniegtajiem un pašvaldības rīcībā esošajiem darba stāžu apliecinošajiem dokumentiem.
22. Izglītības pārvalde vai Sporta servisa centrs sadarbībā ar izglītības iestādes vadītāju ne vēlāk kā 1 (viena) mēneša laikā pēc stāšanās amatā nosaka izglītības iestādes vadītāja profesionālās darbības mērķus un sasniedzamos rezultātus pirmajam vērtēšanas periodam.
23. Izglītības iestādes vadītāja pirmo novērtēšanu veic ne vēlāk kā 6 (sešu) mēnešu laikā pēc stāšanās amatā. Izglītības iestādes vadītāja novērtēšanu veic saskaņā ar noteikumiem.
24. Pēc izglītības iestādes vadītāja pirmās novērtēšanas izglītības iestādes vadītājam piemēro mēneša darba algas likmes palielinājumu procentos saskaņā ar šo noteikumu Pielikuma II sadaļu “Izglītības iestādes vadītāja zemākās mēneša darba algas likmes palielinājums procentos”. 
25. Pašvaldības dome, atbilstoši Komisijas novērtējumam, apstiprina izglītības iestādes vadītāja augstāku mēneša darba algas likmi. 
VI. Izglītības iestādes vadītāja novērtēšana ārpus kārtas
26. Komisija var ierosināt izglītības iestādes vadītāja novērtēšanu ārpus kārtas, ja konstatēti pārkāpumi izglītības iestādes vadītāja profesionālajā darbībā.
27. Izglītības iestādes vadītāja ārpus kārtas novērtēšanā Komisija nosaka vērtēšanas periodu, izvērtējamos kritērijus, iesniedzamo informāciju un novērtēšanas termiņu, par to rakstveidā informējot izglītības iestādes vadītāju.
28. Pašvaldības dome, atbilstoši Komisijas novērtējumam, pārskata izglītības iestādes vadītāja mēneša darba algas likmi. 
VII. Noslēguma  jautājumi
29. Izglītības iestāžu vadītāju pirmo kārtējo novērtēšanu saskaņā ar šiem noteikumiem veic par 2025./2026. mācību gadu.
30. Izglītības iestādes vadītājam, kurš stājas amatā pēc šo noteikumu spēkā stāšanās, mēneša darba algas likmi un pirmās profesionālās darbības novērtēšanas periodu nosaka saskaņā ar šo noteikumu V sadaļu.

Domes priekšsēdētājs									M. Daģis


Auza 63012461

Pielikums
Noteikumiem “Jelgavas valstspilsētas pašvaldības dibināto izglītības iestāžu vadītāju profesionālās darbības novērtēšanas un augstākas mēneša darba algas likmes noteikšanas kārtība”

1. Izglītības iestādes vadītāja darba izvērtēšanas kritēriji
	Nr.p.k.
	Kritērijs
	Maksimālais punktu skaits

	I. Vadītāja personīgais ieguldījums izglītības iestādes attīstībā

	1.
	Stratēģiskā līderība un pārmaiņu vadība
	7

	1.1.
	Vadītājs nodrošina attīstības plāna mērķu sasniegšanas izvērtēšanu
· izvērtēšana tiek veikta pārskata perioda beigās – 1 p. 
· izvērtēšana tiek veikta reizi gadā – 2 p. 
· izvērtēšana tiek veikta reizi gadā, sagatavots un publiskots izvērtēšanas pārskats – 3 p.
	3

	1.2.
	Vadītājs ievieš pārmaiņas un inovācijas izglītības iestādes darbā
· 1 iniciatīva – 1 p. 
· 2–3 iniciatīvas – 2 p.
	2

	1.3.
	Vadītājs iesaistās un sniedz priekšlikumus izglītības politikas veidošanā
· sniedz priekšlikumus ārējo normatīvo aktu vai politikas plānošanas dokumentu pilnveidei – 1 p.
· piedalās valsts mēroga darba grupās, konsultatīvajās padomēs vai komisijās – 2 p. 
	2

	2.
	Izglītības kvalitātes un izcilības attīstība
	9

	2.1.
	Vadītājs nodrošina izglītības iestādes kvalitātes vadības sistēmas darbību
· izveidota kvalitātes vadības sistēma – 1 p. 
· izglītības kvalitātes vadībā izmanto dažādus iestādes darba kvalitātes rādītājus – 2 p. 
· izglītības kvalitātes datus izmanto iestādes attīstības plānošanai un darbības pilnveidei – 3 p.
	3


	2.2.
	Vadītājs nodrošina regulāru mācību stundu/nodarbību kvalitātes izvērtēšanu
· mācību stundu/nodarbību vērošana tiek plānota un īstenota sistemātiski, nodrošinot visu pedagogu un klašu/grupu aptveri – 2 p. 
· mācību stundu/nodarbību vērošana tiek sistemātiski plānota, analizēta un izmantota mācīšanas kvalitātes pilnveidei, pedagogu profesionālās pilnveides un mācību procesa uzlabošanas plānošanā – 3 p.
	3

	2.3.
	 Izglītības iestāde īsteno talantu un izcilības attīstību
· izglītības iestādē izveidota atbalsta sistēma – 1 p. 
· izglītības iestādē izveidota atbalsta sistēma, tiek nodrošināta talantu attīstības programma/-as citu izglītības iestāžu izglītojamiem – 2 p. 
· izglītības iestādē izveidota atbalsta sistēma, nodrošināts atbalsts  izglītojamajiem ar augstiem sasniegumiem valsts/starptautiskā līmenī – 3 p.
	3

	3.
	Personālvadība un profesionālās kapacitātes stiprināšana
	7

	3.1.
	Vadītājs sistemātiski pilnveido savu profesionālo kompetenci
· profesionālā pilnveide ir mērķtiecīgi plānota atbilstoši izglītības iestādes attīstības prioritātēm, iegūtās zināšanas tiek izmantotas iestādes darba pilnveidē – 2 p
· vadītājs regulāri pilnveido profesionālās kompetences, dalās pieredzē profesionālajā vidē (vada seminārus, uzstājas konferencēs, darbojas profesionālajās darba grupās, publicē metodiskos materiālus) un ievieš iegūtās zināšanas izglītības iestādes attīstībā – 3 p
	
3

	3.2.
	Vadītājs nodrošina pedagogu profesionālās pilnveides plānošanu
· atbilstoši izglītības iestādes attīstības vajadzībām izstrādāts pedagogu profesionālās kompetences plāns – 1 p. 
· profesionālā pilnveide tiek īstenota atbilstoši  pedagogu profesionālās kompetences plānam – 2 p. 
	2

	3.3.
	Izglītības iestādē tiek piesaistīti vai tiek nodrošinātas prakses vietas pedagogiem vecumā līdz 29 gadiem
· piesaistīts 1 – 2 pedagogi – 1 p.
· piesaistīti 3 un vairāk pedagogi – 2 p.
	2

	4.
	Resursu un darba procesu efektīva pārvaldība
	6

	4.1.
	Vadītājs nodrošina efektīvu finanšu līdzekļu izmantošanu
· piesaista ārējos finanšu resursus – 1 p. 
· nodrošināta efektīva plānošana un izpilde – 2 p.
	2


	4.2.
	Vadītājs nodrošina savlaicīgu un kvalitatīvu dokumentu apriti
· termiņi ievēroti – 1 p. 
· kvalitatīva izpilde – 2 p. 
	2

	4.3.
	Vadītājs nodrošina vairāku izglītības programmu īstenošanas vietu pārvaldību
· pārvalda 2 izglītības programmu īstenošanas vietas – 1 p.
· pārvalda 3 vai vairāk izglītības programmu īstenošanas vietas – 2 p. 
	2

	5.
	Sadarbība un partnerība
	7

	5.1.
	Vadītājs nodrošina sistemātisku sadarbību ar vecākiem
· izveidota sadarbības sistēma un tiek iegūta un analizēta vecāku atgriezeniskā saite – 1 p.
· izveidota sadarbības sistēma, tiek iegūta un analizēta vecāku atgriezeniskā saite, un tās rezultāti tiek izmantoti iestādes darbības pilnveidei, informējot vecākus par īstenotajiem uzlabojumiem – 2 p. 
	2

	5.2.
	Vadītājs veido un attīsta sadarbību ar pašvaldības iestādēm STEM jomas attīstībai
· īstenota sadarbība ar vismaz vienu pašvaldības iestādi STEM jomā – 1 p. 
· vadītājs iniciē vai koordinē kopīgas STEM aktivitātes vai projektus pašvaldības līmenī – 2 p. 
	2

	5.3.
	Vadītājs veido un attīsta sadarbību ar augstākās izglītības iestādēm, tostarp LBTU
· izglītības iestāde iesaistās augstākās izglītības iestādes/-žu organizētajās aktivitātēs –  1 p. 
· vadītājs iniciē vai īsteno kopīgas aktivitātes vai projektus ar augstākās izglītības iestādi/-ēm – 2 p.
· vadītājs attīsta ilgtermiņa partnerību ar augstākās izglītības iestādi/ēm, kuras rezultāti veicina Jelgavas valstspilsētas izglītības ekosistēmas attīstības stratēģijas mērķu sasniegšanu – 3 p.
	3

	6.
	Iekļaujošas, drošas un atbalstošas vides attīstība
	6

	6.1.
	Vadītājs nodrošina drošu, cieņpilnu un atbalstošu vidi izglītības iestādē: 
· pozitīvs vērtējums vecāku un darbinieku aptaujā (61%- 80%) – 1 p.
· pozitīvs vērtējums vecāku un darbinieku aptaujā (81%- 100%) – 2 p.
*Vērtējums tiek piemērots, ja vecāku aptaujā piedalījušies vismaz 40%, darbinieku aptaujā – 80% respondentu.
	2

	6.2.
	Vadītājs nodrošina individuālā atbalsta sistēmas īstenošanu 
· izglītības iestādē ir izveidota un ieviesta individuālā atbalsta sistēma izglītojamajiem, tostarp izglītojamajiem, kuri ieradušies no citām valstīm, nodrošinot viņu vajadzībām atbilstošus atbalsta pasākumus izglītības programmas apguvei – 1 p.
· vadītājs nodrošina individuālā atbalsta sistēmas pārraudzību, iesaistot pedagogus, atbalsta personālu un izglītojamo vecākus, kā arī izvērtē sniegtā atbalsta efektivitāti un izglītojamo progresu – 2 p.
*Attiecībā uz izglītojamajiem, kuri ieradušies no citām valstīm, atbalsta pasākumu nodrošināšanu vērtē, ja attiecīgajā vērtēšanas periodā šādi izglītojamie izglītības iestādē ir uzņemti.
	2

	6.3.
	Vadītājs nodrošina vardarbības un mobinga prevenciju, kā arī citu izglītojamo labbūtības risku mazināšanu:
· preventīvie pasākumi tiek plānoti un īstenoti atbilstoši identificētajiem riskiem – 1 p. 
· pasākumu rezultāti tiek izvērtēti un izmantoti turpmākā darba pilnveidei – 2 p.
	2

	II. Vadītāja darba intensitāte

	7.
	Vadītāja darba intensitāte un iestādes darbības sarežģītība
	8

	7.1.
	Īstenoto izglītības programmu skaits izglītības iestādē
· 2 līdz 3 – 1 p.
· 4 un vairāk – 2 p. 
*Vērtē tikai tās licencētās izglītības programmas, kurās attiecīgajā mācību gadā ir uzņemti izglītojamie.
	
2

	7.2.
	Darbinieku skaits
· līdz 35 darbiniekiem – 1 p.
· no 36 līdz 70 darbiniekiem – 2 p.
· no 71 līdz 110 darbiniekiem – 3 p.
· vairāk nekā 110 darbinieku – 4 p.
*Darbinieku skaitā iekļauj gan pedagoģiskos, gan tehniskos darbiniekus. Ilgstošā prombūtnē esošu darbinieku un viņa aizvietotāju vienlaikus neuzskaita kā divus darbiniekus.
	4

	7.3. 
	Papildu funkciju īstenošana un pārvaldāmo resursu apjoms
· izglītības iestāde nodrošina vienu papildu funkciju – 1 p.
· izglītības iestāde nodrošina divas vai vairāk papildu funkcijas – 2 p.
*Par papildu funkcijām var uzskatīt dienesta viesnīcas, baseina pārvaldīšanu, metodiskā centra funkciju, Ekoskolu programmas koordinēšanu, valsts nozīmes centra funkcijas, kā arī citas programmas, ja tā paredz personāla koordinēšanu, pasākumu plānošanu, atskaišu sagatavošanu. 
	2

	III. Vadītāja profesionālās darbības mērķu izpilde

	8.
	Vadītājs nodrošina vērtēšanas periodam noteikto profesionālās darbības mērķu izpildi 
· Vadītājs ir sasniedzis tikai atsevišķus vērtēšanas periodam noteiktos mērķus vai sasniedzamos rezultātus. Mērķu izpilde nav pietiekami pamatota ar datiem. Vadītājam nepieciešams atbalsts turpmākās rīcības plānošanā un mērķu sasniegšanā – 1 p.
· Vadītājs ir daļēji sasniedzis vērtēšanas periodam noteiktos profesionālās darbības mērķus un sasniedzamos rezultātus. Ir veiktas mērķu sasniegšanai paredzētās darbības, tomēr atsevišķas prioritātes īstenotas tikai daļēji un ne visos gadījumos iespējams konstatēt skaidru, datos pamatotu rezultātu. Vadītājs apzinās neizpildītos uzdevumus un ir noteicis turpmāko rīcību rezultātu sasniegšanai– 2 p.
· Vadītājs ir sasniedzis lielāko daļu vērtēšanas periodam noteikto profesionālās darbības mērķu un sasniedzamo rezultātu. Noteiktās prioritātes kopumā ir īstenotas, un ir vērojama pozitīva ietekme uz izglītības iestādes darbību. Mērķu izpilde ir pamatota ar datiem. Atsevišķi sasniedzamie rezultāti ir izpildīti daļēji, taču tas būtiski neietekmē kopējo mērķu sasniegšanu.– 3 p.
· Vadītājs ir sasniedzis visus vērtēšanas periodam noteiktos profesionālās darbības mērķus un sasniedzamos rezultātus. Noteiktās prioritātes ir īstenotas pilnā apjomā un mērķu sasniegšana ir pamatota ar datiem. Sasniegtie rezultāti ir radījuši ilgtspējīgus uzlabojumus izglītības iestādes darbībā, izglītības kvalitātē un pārvaldībā. Vadītājs savlaicīgi identificē riskus un nodrošina augstāku rezultātu sasniegšanu – 4 p.

1. Izglītības iestādes vadītāja zemākās mēneša darba algas likmes palielinājums procentos
	Darba kvalitātes izvērtēšanā iegūto punktu skaits
	22–26 punkti
	27–32 punkti
	33–37 punkti
	38–43 punkti
	44–48 punkti
	49–54 punkti

	Zemākās mēneša darba algas likmes palielinājuma apmērs (procentos)
	15
	20
	25
	30
	35
	40



1. Profesionālo pārrunu kopsavilkums
Profesionālo pārrunu datums:     _________________
Profesionālo pārrunu dalībnieki: _________________________________________________

Izglītības iestādes vadītāja profesionālās darbības mērķu izpildes izvērtējums
	Nr. p. k.
	Iepriekš noteiktais profesionālās darbības mērķis
	Sasniedzamais rezultāts
	Vadītāja sniegtais izpildes pamatojums
	Komisijas secinājums

	
	
	
	
	

	
	
	
	
	

	
	
	
	
	



Izglītības iestādes vadītāja darba stiprās puses
______________________________________________________________________________________________________________________________________________________
___________________________________________________________________________
Pilnveidojamās kompetences
______________________________________________________________________________________________________________________________________________________
___________________________________________________________________________

Profesionālās darbības mērķi un prioritātes nākamajam vērtēšanas periodam
	Nr.p.k.
	Profesionālās darbības mērķis vai prioritāte
	Plānotais sasniedzamais rezultāts
	Izpildes termiņš

	
	
	
	

	
	
	
	

	
	
	
	




Komisijas ieteikumi turpmākajai profesionālajai darbībai
	Nr.p.k.
	Komisijas ieteikums 
	Plānotais rezultāts vai turpmākā rīcība
	Izpildes termiņš

	
	
	
	

	
	
	
	

	
	
	
	



Nepieciešamais Izglītības pārvaldes vai Sporta servisa centra atbalsts 
	Nr.p.k.
	Nepieciešamais atbalsts
	Izglītības pārvaldes/Sporta servisa centra atbildīgā persona
	Plānotais termiņš

